Nos Guillelmus de Roura, [tunc] maior communie et Eurardus dictus diues, burgensis diuionensis, notum facimus uniuersis presentibus [et futuris] presentes litteras inspecturis quod cum discordia verteretur inter viros religiosos P..., abbatem et conuentum Sancti Stephani diuionensis ex una parte, et Johannem dictum Marsoille de Roura et Claram uxorem eius ex altera, super hereditate Bartholomei nepotis predicte Clare necnon et super aliis que dicebant dictus Johannes et Clara ad ipsos iure escasure deuenire, debere. Tandem presentibus placuit memoratis quod compromiserunt super predictis et uniuersis querelis quas habebant vel habere poterant in nos Guillelmum tunc maiorem communie et Evrardum dictum diuitem, burgensem, diuionenses predictos, qui partibus convocatis diligenter audiuimus ea que coram nobis proponere voluerunt. Auditis itaque petitionibus predictorum Johannis et uxoris sue et responsionibus predictorum abbatis et conuentus ad easdem placuit jam dictis Johanni et eius uxori et hoc sponte fecerunt sine vi et dolo et aliqua coactione quod dictos abbatem... escasura et de omnibus querelis motis et mouendis que sibi aduersus eosdem abbatem et conuentum... competere seu et competebant, penitus quittauerunt. Sub religione prestiti iuramenti... eisdem abbati et conuentui de actionibus vel querelis seu petitionibus sibi usque in hodiernum diem... aliquam questionem coram aliquo iudice ecclesiastico vel civili nec facient aut consentient super premissis... Hec autem omnia que superius sunt expressa Laurentius, Odo et Rosa, liberi dictorum Johannis et Clare, laudauerunt... et concesserunt et rata et firma in perpetuum habuerunt. Et ut hec omnia rata et stabilia in perpetuum [permanent], nos Marcellus decanus oscariensis ad petitionem presentium presentibus litteris sigillum nostrum apposuimus in testimonium... Et ego Guillelmus de Roura tunc maior et omnes scabini communie diuionensis similiter ad instantiam... communie diuionensis predicte litteris presentibus in testimonium apponi fecimus et appendi. Actum anno ab incarnatione domini M°. CC°. tricesimo octavo mense Januarii.